Undirvísari: Hans Pauli Joensen. Hann hevur teldupostadressu hanspj (kurla) setur. fo. Evnini í skeiðnum: Elektrisk løðing og elektriskur streymur. Coulomb kraft. Elektromagnetisk felt. Elektrostatisk potentialir. Kapacitansur. Dielektrika. Støðug magnetfelt. Magnetfelt í føstum evnum. Elektromotorisk kraft. Induktión. Líkningar Maxwells. Elektromagnetiskar aldur. Løddir bitlar, ið flyta seg í støðugum elektriskum og magnetiskum feltum. Elektrisk og magnetisk orka. Poynting vektor. Ljós. Optikkur. Lærubók: Notur um D-felt og H-felt. (Tilsvarandi gjøgnumgongd í bókini hjá A. F. Kip:“ Fundamentals of Electricity and Magnetism”, 2 nd ed. , McGraw-Hill, 1969) Undirvísingarætlan: Undirvísingin er týsdag og fríggjadag 8.30-12.15 og 13.00-15.00 í viku 12-20 í 2009. Undirvíst verður við fyrilestrum og uppgávurokning. Uppgávurokningin fer fram við at studentarnir sjálvstøðugt og/ella í bólkum rokna úrvaldar uppgávur. Innlating av uppgávum: Tað er kravt, at studentarnir hvør sær lata inn trý sett av uppgávum. Svarini skulu vera góðkend (tær eru góðkendar um minst helvtin er svara rætt) av undirvísaranum, fyri at studenturin kann sleppa til próvtøku í skeiðnum. Innlatingaruppgávur verða givnar so hvørt sum skeiðið er í gongd, og freist fyri innlating verður givin so hvørt.